Tojikistonlik sobiq imom “Odnoklassniki”dagi “klass” uchun qamaldi

Tojikistonning So‘g‘d viloyati sobiq imomi Shoxon Qosimov “Odnoklassniki” ijtimoiy tarmog‘ida diniy ekstremizmni targ‘ib etuvchi materialga “klass” bosgani uchun bir yilu to‘rt oyga qamaldi. Bu haqda TJournal xabar berdi.

Imom 2018-yilning noyabr oyida ikki nafar o‘smir shogirdi bilan birga qo‘lga olingan edi. Ular ijtimoiy tarmoqlarda hukumat tomonidan ektremiztik deb topilgan materialni targ‘ib qilganlikda ayblangan.
Qosimovga nisbatan Tojikiston Jinoyat kodeksining 189-moddasi (milliy, mahalliy va islomiy adovat uyg‘otish) bo‘yicha jinoyat ishi qo‘zg‘atildi. Sud hukmi 5-mart kuni o‘qib eshittirildi.